Jeanneke Pis

Jeanneke Pis on pronssinen alle metrin korkuinen patsas ja suihkulähde Brysselissä. Patsas sijaitsee noin 30 metrin pituisella ”Impasse de la Fidélité/Getrouwheidsgang” -kadulla lähellä Grand-Place -aukiota. Denis-Adrien Debouvrien suunnitteli suihkulähteen vuonna 1985, ja se vihittiin käyttöön kesäkuussa 1987. Jeanneke Pis on naispuolinen vastine Manneken Pisille. Patsas esittää alastonta tyttöä, joka kyykistelee iloisesti virtsatessa. 
Debouvrien suunnitteli Jeanneke Pisin alunperin, että hän saisi kiinnostuksen ”Impasse de la Fidélité/Getrouwheidsgang” -kadulle, jossa hän omisti useita ravintoloita. Patsaan altaaseen on ollut tapana heittää kolikoita, jotka keräävät voittoa tavoittelematon Horizon-Espoir ASBL -järjestö, joka lahjoittaa kolikoilla tulleet rahat hyväntekeväisyyteen. Jeanneke Pis on myöhemmin suojattu ilkivallata rautakaltereilla. 
Historia.
Idea ja suunnittelu.
Denis-Adrien Debouvrie sai idean Jeanneke Pisistä vuonna 1985. Idean patsaasta sanotaan tulleen Debouvrielle mieleen eräänä päivänä aamupalalla, ja hän luonnosteli patsaan ensimmäisen mallin pöytäliinaan. Debouvrie halusi palauttaa patsaan kautta kiinnostusksen pieneen ”Impasse de la Fidélité/Getrouwheidsgang” katuun Brysselissä, jossa hän omisti useita ravintoloita. 
Debouvrie ajatteli myös, että patsaalla edistetään miesten ja naisten välistä tasa-arvoa luomalla miespuolinen vastine Manneken Pisille. Patsaassa olevan tytön ulkonäön sanotaan saaneen osittain inspiraationsa Debouvrien pikkusiskon Jennyn ulkonäöstä lapsena. Debouvrie suunnitteli ja tilasi patsaan vuonna 1985. 
Vihkiminen käyttöön ja myöhempi aika.
Jeanneke Pis valmistui kesäkuussa 1987. Patsaan paljastuksen yhteydessä järjestettiin useita vihkiäisseremonioita, joista kaksi oli erityisen huomionarvoisia. Ensimmäisessä seremoniassa kunniavieraina olivat Brysselin pormestari Pierre Van Halteren ja voittoa tavoittelematon järjestö "The Order of the Friends of Manneken Pis". Toisessa seremoniassa esiintyi italialainen poliitikko, muusikko ja entinen pornotähti Ilona ”Cicciolina” Staller. 
Brysselin kaupunki valvoo Jeanneke Pisin tilaa ja suorittaa sille tarvittaessa säännöllisiä puhdistus- ja entisöintitöitä. Myöhemmin patsas asetettiin rautakaltereiden taakse suojelemaan sitä vandalismilta. Useat ihmiset olivat kosketelleet patsasta ja sen ympäristöä, jonka takia patsaan ympäristö oli osittain pilaantunut. Rautakalterit asetettiin myös estääkseen sen varastamisen, kuten sen miespuoliselle vastineelle Manneken Pisille oli käynyt useita kertoja aiemmin.
Perintö ja uskomukset.
Jeanneke Pisin pystyttämisestä lähtien ohikulkijat ovat heittäneet kolikoita sen altaaseen. Voittoa tavoittelematon järjestö Horizon-Espoir ASBL perustettiin vuonna 1987 tavoitteenaan kerätä patsaan altaasta kolikot ja lahjoittaa kerätyt rahat AIDS-hoitoa tai syöpähoitoja tarjoaville järjestöille. Altaasta kerätettyjä rahoja on myös lahjoitettu muille järjestöille, kuten National Fund for Scientific Researchille (NFSR) ja UNICEF:ille. 
Jeanneke Pisille on ollut tapana pukea erilaisia asusteita päälle, kuten miespuoliselle vastineelle Manneken Pisille on usein tehty. Yleensä patsas puetaan kun vietetään jotain juhlaa tai muuta tapahtumaa. Esimerkiksi joka kesä järjestettävän Ommegang-festivaalin aikana Jeanneke Pis puetaan perinteisiin asuihin, aivan kuten Manneken Piskin. 
Kolikonheittoon patsaan altaaseen liittyy uskomuksia. Yleinen uskomus on, että jos altaaseen heittää kolikon, kolikon heittäjän toive toteutuu, erityisesti jos toive liittyy jotenkin rakkauteen. Patsaan viereen pystytettiin laatta, jossa kerrottiin uskomuksesta. Patsaan laatta suomennettuna:
Joulukuussa 2021 patsaan laatta korvattiin uudella, ikään kuin patsaan näkökulmasta kirjoitetulla laatalla. Uuden laatan teksti suomennettuna:
Jeanneke Pis on antanut Impasse de la Fidélité/Getrouwheidsgang -kadulle paljon huomiota, jonka takia kadulle on perustettu useita ravintoloita ja kahviloita. Denis-Adrien Debouvrien suunnitelma kadun suosion nostamisesta Jeanneke Pisin avulla on vuosien aikana onnistunut. Vuonna 2003 kadulle perustettiin Delirium Café, joka on tullut tunnetuksi erittäin laajasta olutvalikoimastaan.